चक्रवात की नमी से आसमान में छाए बादल, पारा दो डिग्री सेल्सियस गिरा
कर्नाटक समेत दक्षिण में आए चक्रवाती हवाओं का असर ट्विनसिटी में भी दिखा है। आसमान में आंशिक बादल छाए रहे। इसकी वजह से दिन और रात के तापमान में दो से तीन डिग्री कमी आई है। इसका असर बुधवार तक रहने की संभावना है। इसके बाद मौसम साफ हो जाएगा और तापमान में वृद्धि होने लगेगी।
मंगलवार की सुबह आसमान में बादल छाए रहे। इसके प्रभाव से सुबह कई स्थानों पर रिमझिम फुहारें भी पड़ीं। सुबह साढ़े आठ बजे तक ठंडी हवाएं चलीं। सुबह मौसम सुहाना लगता रहा। दोपहर बाद गर्मी का अहसास हुआ। शाम को भी गर्म हवाओं का अहसास होता रहा। विभाग का अनुमान है कि आसमान में बादलों का पहरा आने वाले 24 घंटे तक रह सकता है। इसके बाद मौसम साफ होगा। बादलों की वजह से दुर्ग की सुबह का तापमान 17.4 डिग्री सेल्सियस दर्ज किया गया। यह सामान्य तापमान की तुलना में 3 डिग्री सेल्सियस कम रहा। इसी तरह दिन का तापमान 32.6 डिग्री सेल्सियस दर्ज किया गया, जो सामान्य से 2 डिग्री सेल्सियस कम रहा। सुबह 56 फीसदी आर्द्रता दर्ज की गई तो दोपहर में नमी की मात्रा 38 फीसदी रही। कुछ स्थानों पर फुहारें पड़ सकती हैं।
hin_Deva hin_Deva hin_Deva